เนื่อจากว่าประจำเดือนมาวันที่ 4-5 พค. แล้วมีเพศสัมพันธ์กับแฟนทุกวันตั้งแต่วันที่ 8แตกในตลอดจนมาคิดกินยาคุมฉุกเฉินวันที่ 16พค.แล้วจากวันนั้นก้อมีเพศสัมพันธ์บ้างไม่ประจำ ไม่ทราบว่าพอจะมีโอกาสท้องไหมค่ะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% ดังนั้นหากมีเพศสัมพันธ์ไม่ได้ป้องกันมาตั้งแต่วันที่ 8 แล้วมารับประทานยาคุมกำเนิดฉุกเฉินวันที่ 16 อาจจะไม่ได้มีประสิทธิภาพมากเท่าไร มีโอกาสตั้งครรภ์ค่ะผลข้างเคียงจากการรับประทานยาคุมกำเนิดฉุกเฉินเช่น ประจำเดือนมาผิดปกติหรือมีเลือดออกจากช่องคลอดก่อนมีประจำเดือน คัดตีงหน้าอก คลื่นไส้ อาเจียน ปวดท้อง ปวดศีรษะควรสังเกตอาการ ถ้าประจำเดือนมาช้ากว่า 35 วันจากครั้งก่อน มีเลือดออกผิดปกติระหว่างรอบเดือน ปวดหน่วงท้องน้อย ควรไปพบสูตินรีแพทย์เพื่อยืนยันการตั้งครรภ์หรือดูว่ามีภาวะแทรกซ้อนจากการตั้งครรภ์หรือเปล่าแนะนำการใช้วิธีการคุมกำเนิดวิธีอื่นเช่น การใส่ถุงยางอนามัย การรับประทานยาคุมกำเนิดแบบแผง ฉีดยาคุม ฝังยาคุมแทนนะคะ เนื่องจากประสิทธิภาพดีกว่าและผลข้างเคียงต่ำกว่าค่ะ